rejauldu/bengali-wikipedia huggingface dataset:
বারো শিবালয় মন্দিরটি জয়পুরহাটের বেলআমলা গ্রামে অবস্থিত । বারোটি শিবমন্দির প্রাচীন স্থাপত্য শিল্পের সাক্ষ্য বহন করে আজো দাঁড়িয়ে আছে।  ইতিহাস  বারো শিবালয়ের সঠিক ইতিহাস লিপিবদ্ধ অবস্থায় পাওয়া না গেলেও ধারণা করা হয় যে রাজা বল্লাল সেন শিবের উপাসক ছিলেন বলে তিনি এই মন্দির স্থাপন করেন। আবার কারো কারো মতে, ইতিহাস পরিচিত জগৎ শেঠের মতো বিত্তবান ছিলেন রাজীব লোচন মন্ডল নামে এক ধনাঢ্য ব্যক্তি।তিনি ছিলেন ধার্মিক কায়েস্থ ।যিনি ১৭০০ সালে  বারো শিবালয় মন্দিরটি নির্মাণ করেন। বেলআমলা হতে প্রাপ্ত বিভিন্ন তথ্য মতে এবং সেখান থেকে সংগৃহীত বিভিন্ন প্রকার চন্ডীমূর্তি, সূর্যমূর্তি, বাসুদেবমুর্তি দেখে ধারণা করা হয় এককালে এখানে জৈন ও বৌদ্ধ ধর্মাবলীম্বদেরও তীর্থস্থান ছিল। রাজীব লোচন মন্ডলের বংশের অধস্তন জ্ঞানেদ্রনাথ চৌধুরী একসময় এখানকার বিশাল জমিদারির মালিক ছিলেন। পরে ইস্ট ইন্ডিয়া কোম্পানি কর্তিক জমিদারি নিলামে উঠার পর থেকে বেলআমলা গ্রামে জমিদারির পতন হয়। পর্যায়ক্রমে গতিনাথ দত্ত চৈধুরী ও তার পুত্র গিরীলাল দত্ত চৌধুরীর সময় জমিদারি সম্পূর্ণ ধ্বংসপ্রাপ্ত হয়।   উৎসব  প্রতিবছর ফাগুনমাসের চতুর্দশীতে শিবরাত্রি এ বারো শিবালয় কে ঘিরে পূজা অর্চনা আয়োজিত হয়। শিবরাত্র উপলক্ষে অনুষ্ঠিত হয় বিশাল মেলা। মেলায় মানত, শিবদর্শন, গীতা পাঠ, উলুধ্বণি আর ঐতিহ্যবাহী ঢাক ঢোলের বাজনায় সারা এলাকা মুখরিত হয়। এছাড়া মেলায় দেশের সুখ-সমৃদ্ধি ও মানব কল্যাণে শিবঠাকুর কে সন্তুষ্ঠ করতে আলো আধারির মাঝে কীর্তন গানের অনুষ্ঠান করা হয়। মেলায় শাখা-সিদূর, পৈতা, তিলক, পুতির মালা, কাঠের জালি, পুতুল, খেলনা, ঘর সাজানোর জিনিসপত্রসহ, বিভিন্ন প্রকার আসবাব-পত্র বেচা কেনা জমে উঠে।  তথ্যসূত্র   বিষয়শ্রেণী:শিব মন্দির বিষয়শ্রেণী:জয়পুরহাট জেলার হিন্দু মন্দির বিষয়শ্রেণী:১৭শ শতাব্দীর হিন্দু মন্দির
সাইফ উল হক (জন্ম ১৯৫৮) একজন বাংলাদেশী স্থপতি ও শিক্ষাবিদ। তার উল্লেখযোগ্য স্থাপনাসমূহ হল ব্র্যাক প্রশিক্ষণ কেন্দ্র, জ্ঞান বিজ্ঞান কেন্দ্র, আর্কিডিয়া শিক্ষা প্রকল্প।  প্রাথমিক জীবন সাইফ ১৯৫৮ সালের ১৪ আগস্ট তৎকালীন পূর্ব পাকিস্তানের (বর্তমান বাংলাদেশ) কুমিল্লা জেলায় জন্মগ্রহণ করেন। তার পিতা আব্দুল হক ছিলেন একজন সরকারি কর্মকর্তা এবং মাতা জাকিয়া সুলতানা একজন গৃহিণী।  তিনি ১৯৭৫ সালে আদমজী ক্যান্টনমেন্ট পাবলিক স্কুল এন্ড কলেজ থেকে এসএসসি এবং ১৯৭৭ সালে নটর ডেম কলেজ থেকে এইচএসসি পাস করেন। পরে তিনি বাংলাদেশ প্রকৌশল বিশ্ববিদ্যালয় এ স্থাপত্য বিভাগে ভর্তি হন। বিশ্ববিদ্যালয় পড়াকালীন স্থপতি কাজী খালিদ আশরাফ, জালাল আহমদ, এহসান খান, সালাউদ্দিন আহমেদ ও রাজিউল আহসান তার বন্ধু ছিলেন। ১৯৮৩ সালে তিনি ব্যাচেলর অফ আর্কিটেকচার ডিগ্রি লাভ করেন। বিশ্ববিদ্যালয় জীবন শেষ করে খালিদ আশরাফ, খালেদ নোমান ও জালাল আহমদকে নিয়ে তিনি "ডায়াগ্রাম আর্কিটেক্টস" কনসালটেন্সি ফার্ম প্রতিষ্ঠা করেন।  স্থাপনা  ব্র্যাক প্রশিক্ষণ কেন্দ্র, ফরিদপুর (১৯৯২)  বাঁচতে শেখা প্রশিক্ষণ কেন্দ্র, যশোর (১৯৯৪)  ফরাসি প্রত্নতত্ত্ববিদদের আবাস ভবন, বগুড়া (১৯৯৬)  গোভিন্দ গুনালঙ্কার হোস্টেল, চট্টগ্রাম (১৯৯৯)  জ্ঞান বিজ্ঞান কেন্দ্র, মধুপুর (২০০৩)  প্যারামাউন্ট স্কুল অ্যান্ড কলেজ, রাজশাহী (২০০৯)  ডিজাইন ডেভলপমেন্ট সেন্টার, চট্টগ্রাম, (২০১২)  আর্কিডিয়া শিক্ষা প্রকল্প, কেরানীগঞ্জ, ঢাকা (২০১৫)  আলিয়ঁস ফ্রসেস-এর লাইব্রেরীর ইন্টেরিয়র, ধানমন্ডি  পুরস্কার  বাংলাদেশ স্থপতি ইনস্টিটিউট পুরস্কার (২০০২)  এআরসিএএসআইএ পুরস্কার (২০০২)  জে.কে. সিমেন্ট পুরস্কার (২০০১)  প্রদর্শনী  ঢাকা আর্ট সামিট  তথ্যসূত্র  বহিঃসংযোগ  বিষয়শ্রেণী:১৯৫৮-এ জন্ম বিষয়শ্রেণী:জীবিত ব্যক্তি বিষয়শ্রেণী:বাংলাদেশী স্থপতি বিষয়শ্রেণী:২০শ শতাব্দীর বাংলাদেশী স্থপতি বিষয়শ্রেণী:২১শ শতাব্দীর বাংলাদেশী স্থপতি বিষয়শ্রেণী:বাংলাদেশ প্রকৌশল বিশ্ববিদ্যালয়ের প্রাক্তন শিক্ষার্থী বিষয়শ্রেণী:নটর ডেম কলেজ, ঢাকার প্রাক্তন শিক্ষার্থী বিষয়শ্রেণী:আধুনিকতাবাদী প্রকৌশলী
ইকবাল হোসাইন চৌধুরী (২১ অক্টোবর ১৯৪৪ - ২০ জুন ২০০১) বাংলাদেশের সাবেক সামরিক কর্মকর্তা, মুক্তিযোদ্ধা ও রাজনীতিবিদ যিনি মন্ত্রী এবং সংসদ সদস্য ছিলেন।   প্রাথমিক জীবন  ইকবাল হোসাইন চৌধুরী ২১ অক্টোবর ১৯৪৪ সালে সুনামগঞ্জে জন্মগ্রহণ করেন। তার পিতা মৃত আবুল হোসেন চৌধুরী (মুক্তার) ও মাতা মৃত করিমুন নেছা খাতুন চৌধুরী।   কর্মজীবন    সামরিক জীবন ও মুক্তিযুদ্ধ  মেজর (অব.) ইকবাল হোসাইন চৌধুরী শিক্ষা জীবন শেষ করে ১৯৬৫ সালে পাকিস্তান মিলিটারী একাডেমিতে কমিশন প্রাপ্ত হয়ে সেকেন্ড লেফটেন্যান্ড হিসেবে দায়িত্ব গ্রহণ করেন। ১৯৭১ সালে মুক্তিযুদ্ধ শুরু হলে পাকিস্তান থেকে পালিয়ে তিনি প্রথমে ভারতে ও পরে মুক্তিযুদ্ধে সক্রিয় অংশ গ্রহণ করেন।  ১৯৭৫ সালে শেখ মুজিবুর রহমান হত্যার পর বাংলাদেশ সেনাবাহিনীর যে সকল অফিসার প্রতিবাদ করেছিলেন তিনি তাদের মধ্যে অন্যতম। খন্দকার মোশতাকের উপর ক্ষুদ্ধ হয়ে ষ্টেনগান নিয়ে তেড়ে গিয়েছিলেন। এ ঘটনায় তাকে সেনাবাহিনী থেকে অব্যাহতি দেয় সরকার।   রাজনৈতিক  ১৯৭৭ সালে সুনামগঞ্জ পৌরসভার চেয়ারম্যান নির্বাচিত হন। হুসেইন মুহাম্মদ এরশাদ জাতীয় পার্টি গঠন করলে তিনিও যোগদেন। আমৃত্যু তিনি সুনামগঞ্জ জেলা জাতীয় পার্টির সংগঠক এবং জেলা সভাপতি হিসাবে দায়িত্ব পালন করেন। তিনি ১৯৭৯ সালের দ্বিতীয় জাতীয় সংসদ নির্বাচনে ন্যাশনাল আওয়ামী পার্টি থেকে প্রথম সংসদ সদস্য নির্বাচিত হয়েছিলেন। ১৯৮৬ সালের তৃতীয় ও ১৯৮৮ সালের চতুর্থ জাতীয় সংসদ নির্বাচনে সুনামগঞ্জ-৪ (বিশ্বম্ভরপুর-সদর) আসনে তিনি স্বতন্ত্র প্রার্থী হিসেবে সংসদ সদস্য নির্বাচিত হন। এই সময়ে আলাদা মেয়াদে তিনি খাদ্যমন্ত্রী , জ্বালানী ও খনিজ সম্পদ মন্ত্রী এবং ডাক, তার ও টেলিযোগ প্রতিমন্ত্রী হিসাবে দায়িত্বপালন করেন।   পারিবারিক জীবন  ইকবাল হোসাইন চৌধুরীর স্ত্রী মুক্তিযোদ্ধা ও সাংবাদিক বেগম মমতাজ ইকবাল। তিনিও (স্ত্রী) সুনামগঞ্জ-৪ (বিশ্বম্ভরপুর-সুনামগঞ্জ সদর) আসনের জাতীয় পার্টির সাবেক সাংসদ। সংসদ সদস্য থাকা অবস্থায় ১৭ জুন ২০০৯ সালে তিনিও (বেগম মমতাজ ইকবাল) মৃত্যুবরণ করেন। তাদের তিন সন্তান। একমাত্র ছেলে ইনান ইসমাম চৌধুরী রাজনীতির সাথে সম্পৃক্ত। ব্যারিষ্টার ইমিতা চৌধুরী,কানাডা প্রবাসী। ইপশিতা চৌধুরী চ্যাটার্ড একাউন্টেন্ড।   মৃত্যু  ইকবাল হোসাইন চৌধুরী ২০ জুন ২০০১ সালে মৃত্যুবরণ করেন।   তথ্যসূত্র     বিষয়শ্রেণী:১৯৪৪-এ জন্ম বিষয়শ্রেণী:২০০১-এ মৃত্যু বিষয়শ্রেণী:সুনামগঞ্জ জেলার রাজনীতিবিদ বিষয়শ্রেণী:বাংলাদেশী সেনা কর্মকর্তা বিষয়শ্রেণী:ন্যাশনাল আওয়ামী পার্টির সাবেক রাজনীতিবিদ বিষয়শ্রেণী:জাতীয় পার্টির রাজনীতিবিদ বিষয়শ্রেণী:দ্বিতীয় জাতীয় সংসদ সদস্য বিষয়শ্রেণী:তৃতীয় জাতীয় সংসদ সদস্য বিষয়শ্রেণী:চতুর্থ জাতীয় সংসদ সদস্য বিষয়শ্রেণী:বাংলাদেশের সাবেক মন্ত্রী বিষয়শ্রেণী:বাংলাদেশের মুক্তিযোদ্ধা বিষয়শ্রেণী:আবদুস সাত্তারের মন্ত্রিসভার সদস্য বিষয়শ্রেণী:জিয়াউর রহমানের মন্ত্রিসভার সদস্য বিষয়শ্রেণী:এরশাদের মন্ত্রিসভার সদস্য বিষয়শ্রেণী:বাংলাদেশ জাতীয়তাবাদী দলের রাজনীতিবিদ বিষয়শ্রেণী:বাংলাদেশের খাদ্যমন্ত্রী
ডাহাপাড়া ধাম রেলওয়ে স্টেশন হল পূর্ব রেলওয়ের হাওড়া রেল বিভাগে অবস্থিত একটি হল্ট রেলওয়ে স্টেশন। এটি ভারতের পশ্চিমবঙ্গ রাজ্যের মুর্শিদাবাদ জেলায় বারহারওয়া–আজিমগঞ্জ–কাটোয়ার লুপ লাইনে অবস্থিত।  ইতিহাস ১৯১৩ সালে ইস্ট ইন্ডিয়ান রেলওয়ে কোম্পানির বারহারোয়া–আজিমগঞ্জ–কাটোয়া রেলওয়ে বিভাগ আজিমগঞ্জ–কাটোয়া লুপ লাইনটি তৈরি করে। এই ট্র্যাকটি ভাগীরথীর পশ্চিমে পশ্চিমবঙ্গ রাজ্যের মুর্শিদাবাদ ও পূর্ব বর্ধমান জেলার মধ্যে দিয়ে অতিক্রম করে। এটি ব্যান্ডেল-কাটোয়া লাইনের সম্প্রসারিত অংশ। ১৯৭১ সালে ফারাক্কা বাঁধ তৈরীর পরে এই রেলওয়ে লাইনের মাধ্যমে উত্তরবঙ্গের সাথে কলকাতার যোগাযোগ সুদৃঢ় হয়।  তথ্যসূত্র  বিষয়শ্রেণী:মুর্শিদাবাদ জেলার রেলওয়ে স্টেশন বিষয়শ্রেণী:হাওড়া রেলওয়ে বিভাগ
বনওকড়া (বৈজ্ঞানিক নাম: Urena lobata) হচ্ছে মালভেসি পরিবারের Urena গণের গুল্ম জাতীয় উদ্ভিদ প্রজাতি। এটি আগাছা হিসেবে দক্ষিণ পূর্ব এশিয়ায় বিস্তৃত।Globinmed  তথ্যসূত্র  বহিঃসংযোগ  বিষয়শ্রেণী:হিবিস্কি বিষয়শ্রেণী:১৭৫৩-এ বর্ণিত উদ্ভিদ বিষয়শ্রেণী:বাংলাদেশের উদ্ভিদ বিষয়শ্রেণী:ক্রান্তীয় এশিয়ার উদ্ভিদকুল বিষয়শ্রেণী:মধ্য আমেরিকার উদ্ভিদ বিষয়শ্রেণী:ক্যারিবীয় দ্বীপপুঞ্জের উদ্ভিদ বিষয়শ্রেণী:দক্ষিণ আমেরিকার উদ্ভিদ বিষয়শ্রেণী:অস্ট্রেলিয়ার উদ্ভিদ বিষয়শ্রেণী:চীনের উদ্ভিদ বিষয়শ্রেণী:কার্ল লিনিয়াস কর্তৃক নামকরণকৃত ট্যাক্সা
কোরাঙ্গি ক্রিক সেনানিবাস বা কোরাঙ্গি সেনানিবাস () পাকিস্তানের সিন্ধুর করাচি শহরের একটি সেনানিবাস শহর। এটি একটি সামরিক ঘাঁটি এবং আবাসিক স্থাপনা হিসেবে কাজ করে। এটি ১৯ শতকের ব্রিটিশ রাজ এবং ফোর্ট রিগলি দ্বারা ব্রিটিশ উপনিবেশিক সেনাবাহিনী দ্বারা প্রতিষ্ঠিত হয়েছিল। বর্তমানে, ব্রিটিশ Wrigley-Pimley-McKerr পরিবারের সাবেক স্থানীয় আসনটি এখনও দাঁড়িয়ে আছে।  ১৯৪৭ সালে স্বাধীনতার পর এটি পাকিস্তান সেনাবাহিনীতে স্থানান্তরিত হয়। সেনানিবাসটি পানি ও বিদ্যুতের নিজস্ব অবকাঠামো বজায় রাখে এবং করাচির শহর জেলা সরকারের অধিকারের বাইরে অবস্থিত।   আরো দেখুন    আর্মি ক্যান্টনমেন্ট বোর্ড, পাকিস্তান  ইব্রাহিম হায়দারি  ফয়সাল সেনানিবাস  সেনানিবাস  পিএএফ বেস কোরাঙ্গি  কোরাঙ্গি  কোরাঙ্গী টাউন  কোরাঙ্গী জেলা  কোরাঙ্গি জে এলাকা  কোরাঙ্গী শিল্প এলাকা  কোরাঙ্গী ক্রিক সেনানিবাস  কোরাঙ্গি (দ্ব্যর্থতা নিরসন)  কোরাঙ্গী রেল স্টেশন   তথ্যসূত্র   বিষয়শ্রেণী:করাচির সেনানিবাস বিষয়শ্রেণী:পাকিস্তানের উপকূলীয় শহর ও নগর
থাম্ব|260x260পিক্সেল| নমুনা ফ্লোচার্ট উইকিপিডিয়ায় একটি নতুন নিবন্ধ যুক্ত করার সিদ্ধান্ত প্রক্রিয়াটির প্রতিনিধিত্ব করে।  একটি রেখাচিত্র হচ্ছে কল্পিত কৌশলগুলি ব্যবহার করে তথ্যের প্রতীকী উপস্থাপনা । রেখাচিত্রগুলি প্রাচীনকাল থেকেই ব্যবহার করা হচ্ছে, তবে আলোকিতকরণের সময় আরও প্রচলিত হয়ে উঠেছে। কখনও কখনও কৌশলটি ত্রি-মাত্রিক ভিজ্যুয়ালাইজেশন ব্যবহার করে যা এরপরে একটি দ্বি-মাত্রিক পৃষ্ঠের দিকে প্রক্ষেপণ করা হয়। গ্রাফ শব্দটি মাঝে মাঝে রেখাচিত্রের প্রতিশব্দ হিসাবে ব্যবহৃত হয়।   সংক্ষিপ্ত বিবরণ  "রেখচিত্র" শব্দটি এর সাধারণ ব্যবহৃত অর্থে একটি সাধারণ বা নির্দিষ্ট অর্থ হতে পারে:   ভিজ্যুয়াল তথ্য ডিভাইস: "চিত্র" শব্দটির মতো, "রেখাচিত্র" গ্রাফ, প্রযুক্তিগত অঙ্কন এবং টেবিল সহ প্রযুক্তিগত ঘরানার পুরো শ্রেণীর জন্য সম্মিলিত শব্দ হিসাবে ব্যবহৃত হয়।   নির্দিষ্ট ধরনের ভিজ্যুয়াল ডিসপ্লে: এটি এমন ঘরানা যা লাইন, তীর বা অন্যান্য ভিজ্যুয়াল লিঙ্কগুলির দ্বারা সংযুক্ত আকারের সাথে গুণগত উপাত্ত দেখায়।  বিজ্ঞানে শব্দটি দুটি উপায়েই ব্যবহৃত হয়। উদাহরণস্বরূপ, অ্যান্ডারসন (১৯৯৭) আরও সাধারণভাবে বলেছিলেন: "রেখাচিত্রগুলি চিত্রযুক্ত, তবুও বিমূর্ত, তথ্যের উপস্থাপনা এবং মানচিত্র, লাইন গ্রাফ, বার চার্ট, ইঞ্জিনিয়ারিং ব্লুপ্রিন্ট ও আর্কিটেক্টের স্কেচগুলি রাখাচিত্রের উদাহরণ, পক্ষান্তরে ফটোগ্রাফ এবং ভিডিওগুলি নয়"।Michael Anderson (1997). "Introduction to Diagrammatic Reasoning," at cs.hartford.edu. Retrieved 21 July 2008. অন্যদিকে, লো (১৯৯৩) রেখাচিত্রকে নির্দিষ্টভাবে "একটি বিষয়ের বিমূর্ত গ্রাফিক চিত্রায়ণ" হিসাবে সংজ্ঞায়িত করেছেন।    প্রধান রেখাচিত্রের ধরন  অন্তত:পক্ষে নিম্নলিখিত ধরনের রেখাচিত্র রয়েছে:   তালিকার মত রেখাচিত্রঃ যা আইটেম এবং তাদের মধ্যে সম্পর্কের সংগ্রহ করে এবং প্রতিটি আইটেমকে ২ডি অবস্থান দিয়ে প্রকাশ করে, যখন সম্পর্কগুলি আইটেমগুলির মধ্যে সংযোগ বা আইটেমগুলির মধ্যে ওভারল্যাপ হিসাবে প্রকাশ করা হয়; এই ধরনের কৌশলের উদাহরণ:   গ্রাফ ভিত্তিক রেখাচিত্র; এগুলি দুটি চলকের মধ্যে একটি সম্পর্ক প্রদর্শন করে, যা বিচ্ছিন্ন বা মানগুলির একটি অবিচ্ছিন্ন ব্যাপ্তি গ্রহণ করে; উদাহরণ:  স্কিমেটিকস এবং অন্যান্য ধরনের চিত্র, যেমন,   এই ধরনের রেখাচিত্রগুলির অনেকগুলি সাধারণত ভিজিও এবং গ্লিফাইয়ের মতো ডায়াগ্রামিং সফ্টওয়্যার ব্যবহার করে তৈরি করা হয়। হাজার হাজার রেখাচিত্র কৌশল বিদ্যমান।  রেখাচিত্রগুলি ব্যবহার বা উদ্দেশ্য অনুসারে শ্রেণিবদ্ধও করা যেতে পারে, উদাহরণস্বরূপ, ব্যাখ্যামূলক এবং / অথবা কীভাবে রেখাচিত্র করা যায়।   আরো দেখুন    কমন্স: নির্দিষ্ট চিত্রের ধরন - অনেকগুলি চিত্রের গ্যালারী।   কমন্স: কমন্স: ডায়াগ্রামের সংস্থানসমূহ   তথ্যসূত্র    আরও পড়ুন           মাইকেল অ্যান্ডারসন, পিটার চেং, ভোকার হার্সলেভ (এড।) (2000)। চিত্রের তত্ত্ব ও প্রয়োগ: প্রথম আন্তর্জাতিক সম্মেলন, ডায়াগ্রাম 2000 । এডিনবার্গ, স্কটল্যান্ড, যুক্তরাজ্য, সেপ্টেম্বর 1-3, 2000। প্রসিডিংস।   গার্সিয়া, এম (সম্পাদনা), (২০১২) আর্কিটেকচারের ডায়াগ্রাম । উইলি। Chichester,।  বিষয়শ্রেণী:তথ্যলেখচিত্র বিষয়শ্রেণী:প্রতিরূপ নির্মাণ ভাষা
250px|right|thumbnail|জন বেয়ার্ড প্রতিকৃতি, হেলেন্স্‌বারা, স্কটল্যাণ্ড জন বেয়ার্ড পূর্ণ নাম জন লগি বেয়ার্ড (আগস্ট ১৩, ১৮৮৮ - জুন ১৪, ১৯৪৬) একজন স্কটল্যান্ডীয় ইঞ্জিনিয়ার ছিলেন। বিশ্বের প্রথম কার্যক্ষম ইলেক্ট্রোমেকানিক্যাল টেলিভিশন আবিস্কারের জন্য, তিনি বিশ্ব বিখ্যাত।   বহিঃসংযোগ   The Baird Television Website  বিষয়শ্রেণী:স্কটীয় উদ্ভাবক বিষয়শ্রেণী:১৮৮৮-এ জন্ম বিষয়শ্রেণী:১৯৪৬-এ মৃত্যু  ml:ജോണ്‍ ലോഗി ബേര്‍ഡ് বিষয়শ্রেণী:স্কটীয় পদার্থবিজ্ঞানী বিষয়শ্রেণী:টেলিভিশন প্রযুক্তি
তাজুল ইসলাম (জন্ম: অজানা) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।    জন্ম ও শিক্ষাজীবন  তাজুল ইসলামের জন্ম চট্টগ্রামের ফটিকছড়ি উপজেলার বাগানবাজার ইউনিয়নের গার্ডপাড়া গ্রামে। তিনি অবিবাহিত ছিলেন। তার বাবার নাম নাদেরুজ্জামান।   কর্মজীবন  তাজুল ইসলাম চাকরি করতেন পাকিস্তান সেনাবাহিনীতে। ১৯৭১ সালে কর্মরত ছিলেন দ্বিতীয় ইস্ট বেঙ্গল রেজিমেন্টে। তখন তার পদবি ছিল নায়েক। মুক্তিযুদ্ধ শুরু হলে ঝাঁপিয়ে পড়েন যুদ্ধে। প্রতিরোধযুদ্ধ শেষে ভারতে পুনর্গঠিত হয়ে প্রথমে ৩ নম্বর সেক্টরে, পরে এস ফোর্সের অধীনে যুদ্ধ করেন।   মুক্তিযুদ্ধে ভূমিকা  ভারত-বাংলাদেশ সীমান্তে আখাউড়ার ওপর দিয়ে ঢাকা-চট্টগ্রাম-সিলেটের রেল যোগাযোগ। খুব কাছেই ভারতের ত্রিপুরা রাজ্যের রাজধানী আগরতলা। ১৯৭১ সালে সামরিক দিক থেকে আখাউড়া ছিল খুবই গুরুত্বপূর্ণ। এখানে ছিল পাকিস্তান সেনাবাহিনীর দুর্ভেদ্য এক ঘাঁটি। মুক্তিযুদ্ধের চূড়ান্ত পর্যায়ে আখাউড়ায় ৩০ নভেম্বর থেকে ৫ ডিসেম্বর ভয়াবহ যুদ্ধ হয়। এই যুদ্ধে মুক্তিবাহিনীর একটি দলে ছিলেন তাজুল ইসলাম। ৩ ডিসেম্বর তারা আক্রমণ চালান আখাউড়ার পার্শ্ববর্তী আজমপুর রেলস্টেশনে। তখন সেখানে রক্তক্ষয়ী এক যুদ্ধ সংঘটিত হয়। এই যুদ্ধে তাজুল ইসলাম ও তার সহযোদ্ধারা যথেষ্ট সাহস ও বীরত্ব প্রদর্শন করেন। তাঁদের সাহসিকতায় মুক্ত হয় আজমপুর রেলস্টেশন। পাকিস্তানি সেনারা পালিয়ে যায় ব্রাহ্মণবাড়িয়ায়। সেদিন রক্তক্ষয়ী ওই যুদ্ধে তাঁদের বি কোম্পানির অধিনায়ক লেফটেন্যান্ট ইবনে ফজল বদিউজ্জামানসহ আট-নয়জন সহযোদ্ধা শহীদ এবং ২০ জন আহত হন। পাকিস্তান সেনাবাহিনীর ২২ জন হতাহত হয়। আখাউড়ার পতনের পর তাজুল ইসলাম তার দলের সঙ্গে ব্রাহ্মণবাড়িয়ায় যান। সেখানে কয়েক দিন অবস্থানের পর নরসিংদী হয়ে ঢাকা অভিমুখে রওনা হন। পথে বিভিন্ন স্থানে পাকিস্তান সেনাবাহিনীর সঙ্গে তাঁদের ছোটখাটো সংঘর্ষ হয়। ১৬ ডিসেম্বর সন্ধ্যায় তারা মেজর মইনুল হোসেন চৌধুরীর নেতৃত্বে ঢাকায় পৌঁছান। ১৯৭২ সালের জানুয়ারি মাসে তাজুল ইসলামের দলের অবস্থান ছিল ঢাকার সোহরাওয়ার্দী উদ্যানে । সেখানে অবস্থানকালে তাঁদের দলের ওপর ২৯ জানুয়ারি নির্দেশ আসে মিরপুরে অভিযান চালানোর। মিরপুর তখনো বিহারিদের দখলে ছিল। এই অভিযানে গিয়ে তাজুল ইসলামসহ তার সহযোদ্ধা অনেকে বিহারিদের পাল্টা আক্রমণে শহীদ হন।   পুরস্কার ও সম্মাননা   বীর প্রতীক   তথ্যসূত্র    পাদটীকা       বহি:সংযোগ   বিষয়শ্রেণী:বীর প্রতীক বিষয়শ্রেণী:চট্টগ্রাম জেলার মুক্তিযোদ্ধা বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
জোভান্নি ওরসেওলো (৯৮১-১০০৬/৭) ছিলেন প্রথম ভেনিসীয়, যিনি ডালমাটিয়ায় ক্ষমতা পেয়েছিলেন। তিনি উপাহি ছিল ডাক্স ডালমাটিয়ে।   ইতিহাস  জোভান্নির বাবা পিয়েত্রো দ্বিতীয় ওরসেওলো ছিলেন ভেনিসের ডোজ। তার মায়ের নাম ছিল মারিয়া কানদিয়ানো।  ১০০০ সালে জোভান্নির বাবা ও বাইজেন্টাইন সম্রাট দ্বিতীয় বাসিল যে পরিকল্পনা করছিলেন তার বিস্তারিত সম্পন্ন করার জন্য জোভান্নিকে কনস্টান্টিনোপলে পাঠানো হয়। এই চুক্তির অধীনে ভেনিসীয়রা ডালমাটিয়া জয় করবে এবং তারপর এটিকে বাইজেন্টাইন আধিপত্যের অধীনে একটি আশ্রিত রাজ্য হিসেবে রাখবে।(নরউইচ, জন জুলিয়াস। "বাইজেন্টিয়াম: দ্য অ্যাপোজি" (আলফ্রেড এ. নফ: নিউ ইয়র্ক, ১৯৯২) পৃ. ২৫৭)।   কনস্টান্টিনোপলে থাকাকালীন, অলিভোলোর বিশপ জোভান্নিকে ডালমাটিয়া আক্রমণে ব্যবহারের জন্য একটি পতাকা দেন। তিনি ডালমাটিয়া উপকূলে ভেনিসীয় শক্তি প্রতিষ্ঠায় সফল হন।  ১০০৪ সালে জোভান্নি মারিয়া আর্গাইরোপৌলিনাকে বিয়ে করেন, যিনি সম্ভবত দ্বিতীয় বাসিলের ভাগ্নী ছিলেন এবং দ্বিতীয় বাসিলের দ্বিতীয় চাচাতো ভাই এবং ভবিষ্যতের সম্রাট রোমানোস তৃতীয় আর্গাইরোসের আত্মীয় ছিলেন। এই সময়ের মধ্যে জোভান্নি ভেনিসের সহ-ডোজ পদে উন্নীত হয়েছিলেন।  ১০০৬ বা ১০০৭ সালে জোভান্নি, তার স্ত্রী এবং ছেলে ব্যাসিলিও প্লেগ রোগে মারা যান।   তথ্যসূত্র    উৎস     বিষয়শ্রেণী:১০০০-এর দশকে মৃত্যু বিষয়শ্রেণী:৯৮১-এ জন্ম বিষয়শ্রেণী:১১শ শতাব্দীতে প্লেগ (রোগে) মৃত্যু বিষয়শ্রেণী:১১শ শতাব্দীর ভেনিসীয় ব্যক্তি বিষয়শ্রেণী:১০ম শতাব্দীর ভেনিসীয় ব্যক্তি
আমতা হল ভারতের পশ্চিমবঙ্গ রাজ্যের হাওড়া জেলার উলুবেড়িয়া মহকুমার আমতা ১ সমষ্টি উন্নয়ন ব্লকের একটি আদমশুমারী শহর।  সিরাজবাটি নিয়ে জনশ্রুতি - নবাব সিরাজউদ্দৌলা কলকাতায় যাওয়ার পথে এখানে এসে নমাজ পড়েছিলেন। তারপর থেকে তাঁর নামেই এলাকার নাম হয় সিরাজবাটি।   এই শহরে  ১৯৪৬ সালে প্রতিষ্ঠিত হয় রামসদয় কলেজ।   ভূগোল  আমতা -এ অবস্থিত।   জনসংখ্যা  আমতার মোট জনসংখ্যা ভারতের ২০১১ সালের আদমশুমারি অনুসারে ১৬,৬৯৯ জন ছিল, যার মধ্যে ৮,৪৫৪ জন (৫১%) পুরুষ ও ৮,২৪৫ জন (৪৯%) মহিলা। ৬ বছরের কম বয়স্কদের জনসংখ্যা ১,৫২২ জন ছিল। আমতায় মোট সাক্ষর ব্যক্তির সংখ্যা ১২,৯১৮ জন (জনসংখ্যার ৮৫.১২% ৬ বছরের অধিক বয়স্ক ছিল) ছিল।   পরিবহন  আমতায় ২০০০ সাল থেকে একটি ব্রডগেজ রেলপথের দ্বারা রেল পরিষেবা পরিবেশিত হয়, তবে আগে এটি মার্টিন লাইট রেলওয়ের ৪৫-কিমি হাওড়া-আমতা ন্যারো-গেজ রেলপথ দ্বারা পরিবেশিত হত, এটি ১৮৯২ সালে প্রতিষ্ঠিত একটি ব্যক্তিগত রেল পরিষেবা ছিল। রেল কোম্পানিটি ১৯৭১ সালে বন্ধ হয়ে যায়। আমতা রেলওয়ে স্টেশন কলকাতা শহরতলির রেলওয়ে ব্যবস্থার অংশ।   তথ্যসূত্র   বিষয়শ্রেণী:হাওড়া জেলার শহর ও নগর বিষয়শ্রেণী:উইকিউপাত্তে স্থানাঙ্ক আছে
ডি ম্যাটেরিয়া মেডিকা (গ্রিক ভাষার কাজের ল্যাটিন নাম : , , যার অর্থ "চিকিৎসা সামগ্রীর উপর") হলো ঔষধি উদ্ভিদের এবং সেগুলি থেকে যে ঔষুধগুলো পাওয়া যায় তাদের একটি ফার্মাকোপিয়া। পাঁচ খণ্ডে রচিত এই রচনাটি ৫০ থেকে ৭০ খ্রিস্টাব্দের মধ্যে রোমান সেনাবাহিনীর একজন গ্রীক চিকিৎসক পেডানিয়াস ডায়োস্কোরাইডস কর্তৃক লিখিত হয়েছিলো। রেনেসাঁর সময় সংশোধিত ভেষজ দ্বারা প্রতিস্থাপিত না-হওয়া পর্যন্ত এটি ১,৫০০ বছরেরও বেশি সময় ধরে ব্যাপকভাবে পঠিত হয়েছিল, যা এটিকে সমস্ত প্রাকৃতিক ইতিহাস এবং ফার্মাকোলজির বইগুলোর মধ্যে একটি দীর্ঘস্থায়ী সময় ধরে পঠিত বই হিসাবে পরিচিত করে তুলেছে।   তথ্যসূত্র    গ্রন্থপঞ্জী       (subscription required for online access)                   সংস্করণ   Note: Editions may vary by both text and numbering of chapters  গ্রিক ভাষায়  Naples Dioscurides: Codex ex Vindobonensis Graecus 1 ca 500 AD, at Biblioteca Nazionale di Napoli   site  English description, World Digital Library   Edition of Karl Gottlob Kühn,  being Volume XXV of his Medicorum Graecorum Opera, Leipzig 1829, together with annotation and parallel text in Latin   Book I - Book II  - Book III  - Book IV  - Book V  - Indices   Edition of Max Wellman, Berlin  Books I, II  -  Books III, IV  - Book V   গ্রিক ও লাতিন ভাষায়   (Index in frontispiece)  লাতিন ভাষায়  Edition of Jean Ruel 1552   Index  - Preface  - Book I  - Book II  - Book III  - Book IV  - Book V   De Medica Materia : libri sex, Ioanne Ruellio Suesseionensi interprete, translated by Jean Ruel (1546).  De Materia medica : libri V Eiusdem de Venenis Libri duo. Interprete Iano Antonio Saraceno Lugdunaeo, Medico, translated by Janus Antonius Saracenus (1598).  ইংরেজিতে  The Greek Herbal of Dioscorides ... Englished by John Goodyer A. D. 1655, edited by R.T. Gunter (1933).  De materia medica, translated by Lily Y. Beck (2005). Hildesheim: Olms-Weidman.   (from the Latin, after John Goodyer 1655])  ফরাসি ভাষায়  Edition of Martin Mathee, Lyon (1559)  in six books  জার্মান ভাষায়  Edition of J Berendes, Stuttgart 1902  স্পেনিশ ভাষায়  Edition of Andres de Laguna 1570   site  Andres de Laguna, published at Antwerp 1555 , at Biblioteca Nacional de España  site  Dioscórides Interactivo  Ediciones Universidad Salamanca. Spanish and Greek.   বহিঃসংযোগ      বিষয়শ্রেণী:চিকিৎসা নির্দেশিকা
বালুয়ামাসিমপুর ইউনিয়ন বাংলাদেশের রংপুর বিভাগের রংপুর জেলার মিঠাপুকুর উপজেলার অন্তর্গত একটি ইউনিয়ন পরিষদ। এটি ৩৪.৩৯ বর্গকিমি (১৩.২৮ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায়  ২৫,৮১৯ জন। ইউনিয়নটিতে মোট গ্রামের সংখ্যা ১৫টি ও মৌজার সংখ্যা ১০টি।  গ্রামসমূহ এবং জনসংখ্যা ১। উচাঁবালুয়া ১৮১০ জন  ২। হেলেঞ্চা ২১১৫ জন  ৩। হাঁছিয়া ২৭২৮ জন  ৪।  ভাটারপাড়া ১৭০৬ জন  ৫। মোঘলকোট ৮০২ জন  ৬। চাঁদপাড়া ২৮৪১ জন  ৭। সন্তোষপুর ৩৩৫৭ জন  ৮। বৈরাগীর কুটি ৫৬৪ জন  ৯। হামিদপুর ২৮৪০ জন  ১০। ঝাকুয়াপাড়া ১৫৬ জন  ১১। চাঁনটারী ১৬০৪ জন  ১২। মাসিমপুর ১৪২৩ জন  ১৩। ভাটারপাড়া ১২১২ জন  ১৪। খিয়ারপাড়া ২৪১৮ জন  ১৫। আন্দারকোটা ৩৪৫৭  শিক্ষা  বুজর্গ সন্তোষপুর কারামতিয়া ফাযিল মাদ্রাসা  বুজরুক সন্তোষপুর আদর্শ উচ্চ বিদ্যালয় তথ্যসূত্র  বহিঃসংযোগ  অফিসিয়াল ওয়েবসাইট  বিষয়শ্রেণী:মিঠাপুকুর উপজেলার ইউনিয়ন
ধনবাড়ী হচ্ছে একটি ছোট শহর যেটি বাংলাদেশের টাঙ্গাইল জেলার ধনবাড়ী উপজেলার অন্তর্গত। এটি টাঙ্গাইল শহরের ৬৩ কিলোমিটার উত্তরে ও রাজধানী ঢাকা শহরের ১৪৩ কিলোমিটার উত্তর-পশ্চিমে অবস্থিত।  জনসংখ্যাতত্ত্ব বাংলাদেশ পরিসংখ্যান ব্যুরো কর্তৃক পরিচালিত আদমশুমারি ২০১১ অনুযায়ী, ধনবাড়ী শহরের মোট জনসংখ্যা ৩৬,১২৫  জন। এই শহরে মোট ঘরসংখ্যা ৯১৩৪ টি।  শিক্ষা ধনবাড়ী শহরের গড় স্বাক্ষরতার হার শতকরা ৫২.৩ ভাগ (পুরুষ ৫৩.৮%, মহিলা-৫০.৮%)।  আরও দেখুন  টাঙ্গাইল  তথ্যসূত্র  বিষয়শ্রেণী:বাংলাদেশের শহর বিষয়শ্রেণী:ঢাকা বিভাগের জনবহুল স্থান বিষয়শ্রেণী:টাঙ্গাইল জেলার জনবহুল স্থান
ইন্টারন্যাশনাল রেসলিং অ্যালায়েন্স (আইডব্লিউএ) কানাডার ম্যানিটোবা অঞ্চলে অবস্থিত একটি স্বাধীন পেশাদার কুস্তির প্রচার ছিল। এটি ১৯৭৩ সালে টনি কনডেলো দ্বারা ওয়েস্ট ফোর রেসলিং অ্যালায়েন্স হিসাবে প্রতিষ্ঠিত হয়েছিল, যা ১৯৯৪ সালে নাম পরিবর্তন না হওয়া পর্যন্ত এই নামে চলেছিল।   চ্যাম্পিয়নশিপ   প্রাধান্য  ফাইনাল চ্যাম্পিয়ন  তারিখ জিতেছে  অবস্থান  আইডব্লিউএ হেভিওয়েট চ্যাম্পিয়নশিপ  চি চি ক্রুজ  মে ২০০০  উইনিপেগ, ম্যানিটোবা, কানাডা  আইডব্লিউএ জুনিয়র হেভিওয়েট চ্যাম্পিয়নশিপ  ওলটিমো ড্রাগন  ১৪ নভেম্বর ১৯৯৫  মরিস, ম্যানিটোবা, কানাডা   আইডব্লিউএ ট্যাগ টিম চ্যাম্পিয়নশিপ  জে টি অ্যাটলাস এবং কেভিন মার্টেল  জুলাই ১৯৯৭  ম্যানিটোবা, কানাডা   ডব্লিউএফডব্লিউএ কানাডিয়ান হেভিওয়েট চ্যাম্পিয়নশিপ  স্ট্যান স্যাক্সটন  ২৪ জুলাই ১৯৯৪  উইনিপেগ, ম্যানিটোবা, কানাডা  ডব্লিউএফডব্লিউএ কানাডিয়ান ট্যাগ টিম চ্যাম্পিয়নশিপ  ঘোস্ট রাইডার  নভেম্বর ১৯৯৪  উইনিপেগ, ম্যানিটোবা, কানাডা  ডব্লিউএফডব্লিউএ টেলিভিশন চ্যাম্পিয়নশিপ  "বুলডগ" বব ব্রাউন  ১৪ এপ্রিল ১৯৯১  উইনিপেগ, ম্যানিটোবা, কানাডা    আইডব্লিউএ প্রাক্তন ছাত্র  রোস্টারটিতে বেশিরভাগ কানাডীয় কুস্তিগির রয়েছে, তবে কিছু আমেরিকান কুস্তিগিরও আছে।   একক কুস্তিগিরেরা    আকিম সিং  "বুলডগ" বব ব্রাউন  চি চি ক্রুজ  ইজেড রাইডার  গেরি মোড়োও  জিম ব্রুনজেল  ম্যাড ডগ পেলোকুইন  মেল নার্স  দ্য ন্যাচারাল  রন রিচি  স্ট্যান স্যাক্সটন  স্টিভ নদী  ল্যান্স স্টর্ম  ক্রিস জেরিকো  সেক্সটন হার্ডক্যাসল  লেনি সেন্টক্লেয়ার   ট্যাগ দল    ববি জোনস এবং ফ্রেঞ্চ ম্যাড ডগ  ডেভ গোবিল এবং টনি কনডেলো  আর্লি অর্ডলি এবং দ্য মেল নার্স  ঘোস্ট রাইডার্স (ক্রিস উইন্ডহাম এবং জ্যাকি অ্যান্ডারসন)   তথ্যসূত্র    বহিঃসংযোগ    ডব্লিউএফডব্লিউএ এর ইতিহাস  বিষয়শ্রেণী:কানাডীয় পেশাদার কুস্তি প্রচার বিষয়শ্রেণী:অপর্যালোচিত অনুবাদসহ পাতা বিষয়শ্রেণী:পেশাদারি কুস্তির বিলুপ্ত সংস্থা
.mw-logo-icon, .mw-logo-wordmark, .mw-logo-tagline, .mw-wiki-logo { 	display: none; 	} .mw-logo-icon {     content: url('https://upload.wikimedia.org/wikipedia/commons/9/97/Wikipedia20_BN_logo.svg');     display: block;      height: 4em;     width: 4em; } .mw-logo-wordmark {     content: url('https://upload.wikimedia.org/wikipedia/commons/1/18/Wikipedia20_BN_tagline_and_wordmark.svg');     display: block;      height: 5em!important; } p-logo {     height: auto; 	margin-top: 1.5rem; } p-logo::before { 	content: ''; 	display: inline-block; 	background: url("https://upload.wikimedia.org/wikipedia/commons/1/18/Wikipedia20_BN_tagline_and_wordmark.svg"); 	background-repeat: no-repeat; 	width: 10em; 	height: 60px; 	margin-left: .5rem; 	background-size: contain;} .mw-wiki-logo {     content: url('https://upload.wikimedia.org/wikipedia/commons/9/97/Wikipedia20_BN_logo.svg');     display: block;      height: 110px!important;     width: 4em; 	background-image: none; } .cx-header .mw-logo-wordmark { display: none; }
কর্ণাটক ফুটবল দল () ভারতের অঙ্গ রাজ্য কর্ণাটকের একটি রাজ্য স্তরের ফুটবল দল। এই দল সর্বভারতীয় স্তরে অনুষ্ঠিত সন্তোষ ট্রফি ফুটবল লিগে অংশ নেয়।  তারা ৯ বার সন্তোষ ট্রফির ফাইনালে পৌঁছেছে, ৪ বার ট্রফি জিতেছে। ১৯৭২ সালের আগে, দলটি মহীশূর ফুটবল দল হিসাবে প্রতিযোগিতা করেছিল। ১৯৬৯ এশিয়ান চ্যাম্পিয়ন্স ক্লাব টুর্নামেন্ট (বর্তমানে এএফসি চ্যাম্পিয়ন্স লিগের সময়, তারা সেমি-ফাইনালে (তখন মহীশূর রাজ্য নামে পরিচিত) পৌঁছেছিল।   সাফল্য   সন্তোষ ট্রফি   বিজয়ী (৫): ১৯৪৬-৪৭, ১৯৫২-৫৩, ১৯৬৭-৬৮, ১৯৬৮-৬৯, ২০২২-২৩  রানার্স-আপ (৫): ১৯৫৩-৫৪, ১৯৫৫-৫৬, ১৯৬২-৬৩, ১৯৭০-৭১, ১৯৭৫-৭৬   জাতীয় গেমস  ব্রোঞ্জ পদক (১): ১৯৯৭   বিসি রায় ট্রফি  বিজয়ী (৪): ১৯৬২-৬৩, ১৯৭৮-৭৯, ১৯৯১-৯২, ২০০২-০৩  রানার্স-আপ (৩): ১৯৬৫-৬৬, ১৯৭১-৭২, ২০০৩-০৪   মীর ইকবাল হুসেইন ট্রফি  বিজয়ী (২): ১৯৭৮-৭৯, ১৯৮৬-৮৭  রানার্স-আপ (২): ১৯৮১, ২০০৯-১০   এম দত্ত রায় ট্রফি  রানার্স-আপ (১): ১৯৯২   এএফসি প্রতিযোগিতায় পারফরম্যান্স    এশিয়ান চ্যাম্পিয়ন ক্লাব টুর্নামেন্ট (এখন এএফসি চ্যাম্পিয়ন্স লিগ হিসেবে)  চতুর্থ স্থান: ১৯৬৯ (মহীশূর রাজ্য হিসেবে)   তথ্যসূত্র   বিষয়শ্রেণী:সন্তোষ ট্রফির দল বিষয়শ্রেণী:কর্ণাটক বিষয়শ্রেণী:ভারতে ফুটবল বিষয়শ্রেণী:কর্ণাটকে ফুটবল
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: অপসারণ করা হল। নিবন্ধে যথাযথ সূত্র নেই। উইকিপিডিয়া:অতি শীঘ্র। আফতাবুজ্জামান (আলাপ) ২১:৫১, ২৭ নভেম্বর ২০২০ (ইউটিসি) কিঞ্জল রাজপ্রিয়া   – (অপসারণের প্রস্তাবনা দেখুনলগ দেখুন) () উল্লেখযোগ্যতা প্রশ্নবিদ্ধ ━ কুউ পুলক   🖂  ১৪:৩৮, ১৪ নভেম্বর ২০২০ (ইউটিসি)  নমস্কার, কিঞ্জল রাজপ্রিয়া নিবন্ধটি সমস্ত নিয়ম মেনে বানানো হয়েছে , তাহলে এটি অপসারণের জন্যে কেন দেয়া হয়েছে জানতে পারি ??   ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।